b'\n_START_ARTICLE_\nCharkovas\n_START_SECTION_\nIstorija\n_START_PARAGRAPH_\nCharkovas \xc4\xafkurtas 1656\xc2\xa0m. kaip tvirtov\xc4\x97 ginantis nuo totori\xc5\xb3. Miestas augo kaip prekybos ir kult\xc5\xabros centras, 1765\xc2\xa0m. tapo visos Ukrainos administraciniu centru. XIX a. pabaigoje prad\xc4\x97jus vystyti mineral\xc5\xb3 gavybos infrastrukt\xc5\xabr\xc4\x85, Charkovas tapo svarbiu pramon\xc4\x97s ir transporto centru. Pirmojo pasaulinio karo metu jame vyko ar\xc5\xa1\xc5\xabs m\xc5\xab\xc5\xa1iai, i\xc5\xa1 prad\xc5\xbei\xc5\xb3 tarp rus\xc5\xb3 ir vokie\xc4\x8di\xc5\xb3, o v\xc4\x97liau\xc2\xa0\xe2\x80\x93 tarp Rusijos revoliucijos sek\xc4\x97j\xc5\xb3 ir prie\xc5\xa1inink\xc5\xb3. 1920\xe2\x80\x931934\xc2\xa0m. Charkovas buvo Ukrainos Taryb\xc5\xb3 Socialistin\xc4\x97s Respublikos sostin\xc4\x97 (j\xc4\xaf pakeit\xc4\x97 Kijevas). Antrojo pasaulinio karo metu, 1941\xe2\x80\x931943\xc2\xa0m., miest\xc4\x85 buvo okupav\xc4\x99 vokie\xc4\x8diai, miestas buvo smarkiai sugriautas.'